ผลผลิตรัฐธรรมนูญครึ่งใบ
ว่ากันแบบนั้นเลยดีกว่าไม่ต้องมาอ้อมค้อมกันให้เสียเวลาก็คือเรื่องวุฒิสภาจำนวน 250 คนที่จะเข้ามาทำหน้าที่ในรัฐสภาหลังเลือกตั้ง,ปัญหาที่ถูกโจมตีก็เพราะในจำนวน 194 คนนั้นมาจากการแต่งตั้งจาก คสช.โดยตรง แม้จะมีขั้นตอนการได้มาซึ่งมีกระบวนการเพื่อทำให้ดูดีน่าเชื่อถือก็ตาม,แต่ก็ถูกฝ่ายตรงข้ามชี้ว่าไม่เป็นประชาธิปไตย เพราะไม่ได้มาจากการเลือกตั้งของประชาชน โดย คสช.แต่งตั้งเองทำให้เกิดความไม่เป็นธรรมเอาเปรียบทางการเมือง,เพราะ สภาแต่งตั้ง อันเป็นกลไกเสริมอำนาจที่สำคัญ,เรื่องนี้ต้องย้อนกลับไปว่ารัฐธรรมนูญฉบับนี้นั้นมีจุดเริ่มต้นมาจาก กรธ.ได้ดีไซน์ออกมาลักษณะให้เป็น ครึ่งใบ ไม่ใช่ ประชาธิปไตย,หลายส่วนมีความก้าวหน้า แต่อีกหลายส่วนยังล้าหลัง ด้วยเหตุผลและความจำเป็นของฝ่ายอำนาจ,ด้านหนึ่งเพื่อมุ่งเน้นไปที่การแก้ไขปัญหาการเมือง,ด้านหนึ่งเพื่อป้องกันฝ่ายการเมืองขั้วเก่าจะเข้ามามีอำนาจอีก จึงต้องออกแบบที่พิสดารพันลึกกว่าทุกฉบับที่ผ่านมา,ด้านหนึ่งกำหนดให้มีบทบาทเพื่อสนองความต้องการของ คสช.,ที่สำคัญก็คือการจัดทำประชามติให้ประชาชนแสดงความคิดเห็นว่าเห็นด้วยหรือไม่ ผลออกมาเห็นด้วย,ยังแถมคำถามพ่วงอีก 3 ข้อล้วนเป็นเรื่องอำนาจหน้าที่วุฒิสภาชุดใหม่นี้ในเรื่องการโหวตเลือกนายกฯตามบัญชีรายชื่อที่พรรคการเมืองเสนอ,เป็นบทบัญญัติสำคัญที่ให้วุฒิสภามีอำนาจในการเข้าร่วมโหวตในรัฐสภาพร้อมกับ ส.ส.ใน 2 ลักษณะคือขั้นต้นสามารถโหวตได้ทันทีและอีกส่วนหนึ่งหากโหวตไม่ได้ก็สามารถเลือก คนนอก เข้ามาโหวตได้,วุฒิสภาชุดใหญ่จะมาจาก 3 ส่วนคือโดยตำแหน่ง 6 คน คือ ผบ.สส.ปลัดกลาโหม ผบ.ทบ.ผบ.ทอ.ผบ.ทร.และ ผบ.ตร.,อีก 50 คน มาจากการเลือกกันเองของตัวแทนองค์กรวิชาชีพที่เสนอชื่อและการเสนอชื่อด้วยตนเองแต่ต้องได้รับการยอมรับจากองค์กรวิชาชีพนั้นๆ,อีกส่วนหนึ่งมาจากการแต่งตั้งจาก คสช.ด้วยกรรมวิธีให้ พล.อ.ประยุทธ์ จันทร์โอชา หัวหน้า คสช.จะทาบทามคณะกรรมการสรรหาจำนวน 9-12 คน มากน้อยกว่านี้ไม่ได้จากนั้นก็เสนอให้ คสช.เห็นชอบ,มีการวางคุณสมบัติเอาไว้เช่นผู้ทรงคุณวุฒิ ซึ่งมีความรอบรู้และประสบการณ์ในด้านต่างๆ มีความเป็นกลางทางการเมือง ซึ่งจะทำหน้าที่สรรหาบุคคลซึ่งสมควรเป็นสมาชิกวุฒิสภามีจำนวนไม่น้อยกว่า 400 คน,จากนั้นก็นำรายชื่อเสนอต่อ คสช.เพื่อคัดเลือกให้เหลือ 194 คน,ที่สำคัญก็คือกติกานี้ได้ถูกบรรจุเอาไว้ในรัฐธรรมนูญและกฎหมายลูก ซึ่งได้มีการประกาศใช้ไปแล้วจึงมิอาจแก้ไขได้,จะแก้ไขก็ต้องรอไปหลังเลือกตั้งหากมีเสียงสนับสนุนเพียงพอ,เหล่านี้จึงถูกฝ่ายตรงข้ามโจมตีว่าเอาเปรียบ และขอให้ พล.อ.ประยุทธ์เลือกสรรบุคคลที่เปิดกว้างไม่ใช่เอาแต่คนที่ คสช.ไว้วางใจเท่านั้น,ด้าน คสช.เองได้กล่าวโต้แย้งว่าที่ต้องสร้างกติกานี้ขึ้นมานั้นก็เพราะป้องกัน เครือข่าย ของนักการเมืองอย่างที่ปรากฏให้เห็นมาแล้วและยืนยันจะเลือกคนดีที่สุด,เมื่อเป็น ครึ่งใบ อย่างนี้พูดกันไปก็เถียงกันไม่จบ?,สายล่อฟ้า,อ่านข่าวล่าสุด เจาะลึกข้อมูลเลือกตั้ง 2562
พูดอีกก็ถูกอีก ว่ากันแบบนั้นเลยดีกว่าไม่ต้องมาอ้อมค้อมกันให้เสียเวลาก็คือเรื่องวุฒิสภาจำนวน 250 คนที่จะเข้ามาทำหน้าที่ในรัฐสภาหลังเลือกตั้ง
เลือกตั้ง62,วิเคราะห์เลือกตั้ง,รัฐธรรมนูญครึ่งใบ,คสช.,กล้าได้กล้าเสีย,สายล่อฟ้า,เลือกตั้ง